open-index/open-wikipedia-markdown huggingface dataset:
1421 Esperanto

**1421 Esperanto** on tähtitieteilijä Yrjö Väisälän vuonna 1936 löytämä asteroidi eli pikkuplaneetta. Se on nimetty keinotekoisen kielen (ja Väisälän harrastuksen) esperanton mukaan.

Kohde sijaitsee Auringosta suunnilleen 3,09&nbsp;kertaa niin kaukana kuin Maa.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin  ja pyörähdysaika akselin ympäri on .

## Katso myös
* Luettelo Yrjö Väisälän löytämistä asteroideista

## Lähteet
Sikandar (vuoden 1941 elokuva)

**Sikandar** on vuonna 1941 ilmestynyt Sohrab Modin ohjaama ja tuottama intialainen Aleksanteri Suuresta ja kuningas Purusta kertova Bollywood-elokuva. Elokuvan juoni on kansallismielinen ja se oli aikanaan suuri menestys Intiassa.

## Juoni

*Sikandar* kertoo nimensä mukaisesti Sikandarista eli Aleksanteri Suuresta ja hänen sotaretkestään Intian niemimaalle. Sikandar (Prithviraj Kapoor) eli länsimaalaisittain Aleksanteri on elokuvan vieras valloittaja, jota vastaan kuningas ”Puru” (Sohrab Modi) yrittää yhdistää naapurivaltakuntansa. Puru jää ylivoimaisen Sikandarin vangiksi, mutta hänen urheudestan vaikuttuneena Sikandar tekee hänestä liittolaisensa. Isänmaalle uskollinen Puru kieltäytyy kuitenkin tarjoamasta joukkojaan Sikandarin tuleville sotaretkille.

## Tuotanto ja vastaanotto
Sikandar oli ensimmäinen Aleksanteri Suuresta kertova elokuva. Elokuva on mustavalkoinen ja se sisältää esimerkiksi suuria joukkokohtauksia. Elokuvan tuotti ja ohjasi myös siinä näytellyt Sohrab Modi. Sen näyttelijät puhuvat hindiä.

Elokuva oli hengeltään nationalistinen. Se tehtiin Mahatma Gandhin johtaman Intian brittihallinnon vastaisen liikkeen aikana, sekä toisaalta myös toisen maailmansodan riehuessa. *Sikandar* eli Aleksanteri onkin elokuvan kuvauksen mukaan rauhan rikkoja ja kansojen tuhoaja. Häntä vastustavat intialaiset käyvät puolestaan oikeutettua taistelua vapautensa puolesta. Aleksanteri vertautuu katsojille brittien imperialismiin. Britit tekivät aikanaan 1800-luvulla Intiaa vallatessaan myös itse vertauksia Aleksanteriin.

Kansallismielisen mielialan vallitessa elokuvakin oli valtava menestys. Se dubattiin myös persiaksi. Vuonna 1965 ilmestyi Kedar Kapoorin ohjaama uusi värillinen versio *[[Sikandar-e-Azam]]*.

## Lähteet
Isidor Philipp

**Isidor Philipp** (2. syyskuuta 1863 Budapest – 20. helmikuuta 1958 Pariisi) oli ranskalainen pianisti ja musiikkipedagogi.

Philipp opiskeli Pariisin konservatoriossa Georges Mathias'n johdolla ja voitti konservatorion ensipalkinnon vuonna 1883. Hän sai opetusta myös Camille Saint-Saënsilta ja Stephen Helleriltä. Hän aloitti tämän jälkeen soolouran ja piti Lontoon-debyyttinsä vuonna 1890. Philipp oli vuosina 1903–1934 pianonsoiton professorina Pariisin konservatoriossa, jossa hänen oppilaisiinsa kuului Albert Schweitzer. Vuosina 1941–1955 hän asui Yhdysvalloissa, jossa opetti yksityisesti enimmäkseen New Yorkissa. 91-vuotiaana Philipp esitti jäähyväiskonsertissaan César Franckin viulusonaatin piano-osuuden.

Philipp julkaisi useita teknisten harjoitusten kokoelmia pianolle.

## Lähteet

## Aiheesta muualla
* IMSLP: nuotteja
Tasil

**Tasil** tai **Tsil** on kaupunki Syyrian eteläosassa historiallisen Hauranin alueella lähellä Israelin hallitseman Golanin ja Jordanian vastaista rajaa.

## Maantiede
Tasil sijaitsee historiallisen Hauranin alueen länsiosassa noin 10 kilometrin päässä israelin hallitseman Golanin rajasta. Syyrian ja Jordanian raja sijaitsee myös noin 10 kilometrin päässä. Lähellä virtaa Jarmukjoki.

## Historia
Gottlieb Schumacher kuvaili vuonna 1897 Tasilia suureksi kyläksi, joka käsitti noin 90 asuttua kivi- ja mutarakennusta sekä noin 300 asukasta. Asukkaat olivat kaikki muslimeja. Asuttujen rakennusten lisäksi kylässä oli runsaasti hylättyjä ja raunioituneita rakennuksia. Schumacher mainitsee kaupungin myös pienentyneen, koska läheinen vesilähde oli tyrehtymässä. Sen länsipuolella oli useita dolmeneja. Schumacher mainitsee myös kuulleensa paikallisia syytetyn varastelijoiksi ja esimerkiksi karavaanien välttelevän seutua. Hän mainitsee kuitenkin myös, ettei itse havainnut tällaisia rikkeitä.

Syyrian sisällissodan alkuvuosina Tasilia hallitsivat Bašar al-Assadin hallinnon vastaiset kapinalliset. Isis-järjestöön yhdistetty Jarmukin marttyyrien prikaati valtasi sen maaliskuussa 2016 al-Qaidaan liitetyn al-Nusran joukoilta. Isis menetti kaupungin takaisin myöhemmin samana vuonna ja valtasi sen jälleen vuonna 2017. Syyrian hallituksen joukot valtasivat sen vuorostaan Isis-taistelijoilta heinäkuussa 2018. Syyrian sisällissodan kapinalliset valtasivat Tasilin ja koko Daraan maakunnan joulukuun alussa 2024.

## Lähteet
Crawford Long

**Crawford Williamson Long** (1. marraskuuta 1815 Danielsville, Georgia – 16. kesäkuuta 1878 Athens, Georgia) oli yhdysvaltalainen kirurgi. 

Long opiskeli Kentuckyn Transylvania Collegessa ja Pennsylvanian yliopistossa Philadelphiassa. Hän sai lääketieteellisen oppiarvon vuonna 1839. Long työskenteli New Yorkin sairaaloissa ennen paluutaan kotiosavaltioonsa Georgiaan. Siellä hän huomasi eetterin viihdekäyttäjien olleen kivuntunnottomassa tilassa. Hän käytti ensimmäisenä historiassa dietyylieetteriä anestesia-aineena poistaessaan kasvaimen potilaan kaulalta 30. maaliskuuta 1842. Hän käytti eetteriä muidenkin potilaiden kohdalla ja julkaisi raportin menetelmästään vuonna 1849.

## Lähteet

## Aiheesta muualla
Libuše Domanínská

**Libuše Domanínská** (oik. *Libuše Klobásková*; 4. heinäkuuta 1924 Brno – 2. helmikuuta 2021 Hodonín) oli tšekkiläinen oopperalaulaja, äänialaltaan sopraano. Hän otti Domanínská-taiteilijanimen käyttöönsä vanhempiensa syntymäpaikan Domanínin mukaan.

Domanínská opiskeli laulua Brnon konservatoriossa ja aloitti uransa Brnossa 1940-luvulla. 1950-luvulla hän siirtyi Prahan Kansallisteatteriin, jossa lauloi, kunnes jäi eläkkeelle vuonna 1990. Hänellä oli rooleja muiden muassa Antonín Dvořákin, Bedřich Smetanan, Leoš Janáčekin, Giuseppe Verdin, Georges Bizet'n, Arthur Sullivanin, Giacomo Puccinin ja Pjotr Tšaikovskin oopperoissa. Domanínská sai urallaan monia palkintoja, kuten Thalia-palkinnon elinikäisistä saavutuksista vuonna 1997.

Domanínskán oppilaiden joukossa oli Jana Šrejma Kačírková.

## Lähteet
Octávio Pinto

**Octávio Pinto** (3. marraskuuta 1890 São Paulo – 31. lokakuuta 1950 São Paulo) oli brasilialainen säveltäjä ja arkkitehti.

Pinto sai pianonsoiton opetusta Isidor Philippiltä, joka opetti myös hänen vaimoaan, pianisti Guiomar Novaesia. Pinto ja Novaes olivat naimisissa vuodesta 1922. Pinto sävelsi monia pianoteoksia, joihin kuului *Scenas infantis* (1932). Hänen ja Novaesin avioliitosta syntyivät lapset Anna Maria ja Luis Otávio. Pinto oli säveltäjä Heitor Villa-Lobosin läheinen ystävä.

## Lähteet

## Aiheesta muualla
* IMSLP: nuotteja
Norsunluurannikon ralli 1984

**Norsunluurannikon ralli 1984** (viralliselta nimeltään *16. Rallye Côte d'Ivoire*) oli rallin maailmanmestaruussarjan kauden 1984 toiseksi viimeinen eli 11. osakilpailu ja samalla rallin Afrikan-mestaruussarjan kuudes ja niin ikään toiseksi viimeinen osakilpailu. Rallin keskuspaikkana oli Abidjan, ja se ajettiin 31. lokakuuta – 4. marraskuuta. Kilpailuun ilmoittautui 50 autokuntaa, joista vain kuusi selvisi maaliin asti. Kilpailun pituus oli , joka ajettiin avoimilla tieosuuksilla ilman erikoiskokeita.

Kilpailu kuului vain kuljettajien maailmanmestaruussarjaan (ei valmistajien mestaruussarjaan).

## Tulokset

## Lähteet

## Aiheesta muualla
* 1984 Rallye Cote d'Ivoire YouTubessa
Pongamia pinnata

***Pongamia pinnata*** (syn. *Millettia pinnata*) on hernekasveihin kuuluva kasvilaji, joka luokitellaan usein millettioiden (*Millettia*) sukuun tai vaihtoehtoisesti ainoaksi lajiksi sukuun *Pongamia*. Laji on monikäyttöinen, ikivihreä ja nopeasti kasvava, typpeä sitova puu, joka on tunnetuin sen siemenistä puristetusta öljystä. Siemenet sisältävät 30–42% öljyä. Puusta saadaan biodieselin tuotantoon soveltuvia öljyjä ja rasvahappoja. Siemenöljyä on käytetty tuhansien vuosien ajan lamppuöljynä, saippuan valmistuksessa ja voiteluaineena. Puu kestää hyvin voimakkaan kuumuuden, auringonvalon ja kuivuuden kasvaen hiekkaisilla ja kallioisilla mailla. Kasvin kaikki osat ovat myrkyllisiä aiheuttaen syötäessä pahoinvointia ja oksentelua.

*Pongamia pinnata* esiintyy Etelä- ja Kaakkois-Aasiassa, Japanissa, Australiassa ja Oseaniassa.

## Lähteet

## Aiheesta muualla
* ITIS: ''Millettia pinnata'' 
* United States Department of Agriculture (USDA): ''Millettia pinnata'' 
* Flora of China: ''Pongamia pinnata'' 
* Global Biodiversity Information Facility (GBIF): ''Pongamia pinnata'' 
* Agriculture and Biosciences International (CABI): ''Pongamia pinnata'' (Indian beech)
Imaami pyörtyi

**Imaami pyörtyi** () on turkkilainen ruokalaji. Se koostuu halkaistuista ja kypsennetyistä munakoisoista, joiden täytteinä käytetään muun muassa sipulia ja tomaattimurskaa. Ruokalaji on varsin öljyinen. Siitä on kehitetty monia eri versioita. Sitä syödään pääsääntöisesti Ottomaanivaltakunnan hallinnassa olleilla alueilla, ja tarjoillaan joko lämpinä tai huoneenlämpöisenä.

Imaami pyörtyi -ruokalajin on väitetty saaneen nimensä imaamin pyörtymisestä tämän kuultua, kuinka paljon kallista oliiviöljyä ruoan valmistuksessa oli käytetty. Yhden tarinan mukaan imaamin kerrotaan menneen naimisiin varakkaan oliiviöljykauppiaan kanssa, ja sai osana myötäjäisiä 12 purkkia laadukasta oliiviöljyä. Vaimo käytti tätä valmistaakseen kasviksislla täytettyjä munakoisoja joka ilta. Kun öljy loppui eikä imaami enää saanut kyseistä ruokalajia, hän pyörtyi. Toisen kertomuksen mukaan ruoka oli niin hyvää, että imaami pyörtyi ja kolmannen tarinan mukaan hän söi niin paljon, että pyörtyi.

Vastaava ruokalaji, jonka ainesosana käytetään lisäksi lihaa, on nimeltään karnıyarık.

## Lähteet

## Aiheesta muualla
Norsunluurannikon ralli 1985

**Norsunluurannikon ralli 1985** (viralliselta nimeltään **17. Rallye Côte d'Ivoire**) oli rallin maailmanmestaruussarjan kauden 1985 toiseksi viimeinen eli 11. osakilpailu ja samalla Afrikan mestaruussarjan kuudes osakilpailu. Ralli ajettiin 31. lokakuuta - 4. marraskuuta. Kilpailuun ilmoittautui 50 autokuntaa, joista vain kahdeksan selvisi maaliin asti. Kilpailun pituus oli , joka ajettiin avoimilla tieosuuksilla ilman erikoiskokeita.

Kilpailu kuului vain kuljettajien maailmanmestaruussarjaan (ei valmistajien mestaruussarjaan).

Rallin keskuspaikkana oli ensi kertaa Yamoussoukro aiemman Abidjanin sijaan. Juha Kankkunen ja Fred Gallagher voittivat kilpailun ja tallitoverit Bjorn Waldegård ja Hans Thorszelius olivat toisena. Kaksikoilla oli sama loppuaika, mutta tasapelin ratkaisi, että Kankkunen oli minuutilla nopeampi rallin ensimmäisellä puoliskolla.

Audilla oli kilpailussa yksi auto, jota ajoi Michèle Mouton. Fabrizia Pons sairastui ennen kilpailua ja kartanlukijaksi tuli Arne Hertz, jolloin Moutonin piti tottua englanninkielisiin nuotteihin. Pons kuitenkin palasi Italiasta. Moutonin Audissa oli käyntihäiriöitä, joita mekaanikot selvittivät.

## Tulokset

## Lähteet
Loviisa (täsmennyssivu)

**Loviisa** tai **Lovisa** voi tarkoittaa seuraavia:

* Loviisa tai Lovisa, naisen etunimi. Tähän liittyvät:
** Loviisa Ulrika (1720–1782), Ruotsin kuningatar 1751–1771, Aadolf Fredrikin puoliso
** Lovisa (1828–1871), Ruotsin ja Norjan kuningatar 1859–1871, Kaarle XV:n puoliso
* Loviisa, Suomen kaupunki, nimetty Ruotsin kuningattaren Lovisa Ulrikan mukaan. Tähän liittyvät:
** Loviisan rautatieasema, lakkautettu rautatieasema Loviisassa
** Loviisan ydinvoimalaitos (Loviisa 1 ja 2), kahden ydinvoimalaitosyksikön kokonaisuus Hästholmenin saarella Loviisassa
* 2750 Loviisa, asteroidi, nimetty Loviisan kaupungin mukaan.
* Loviisa – Niskavuoren nuori emäntä, elokuva
Katherine Tai

**Katherine Tai**  (s. 18. maaliskuuta 1974)  on yhdysvaltalainen juristi, joka toimi Joe Bidenin presidenttikauden aikana Valkoisen talon kauppaedustajana. Tässä tehtävässä hän työskenteli kauppaministerin työparina.

Tai on opiskellut Yalessa ja Harvardissa. Hänellä on kiinalaisia sukujuuria, hän puhuu sujuvasti mandariinikiinaa ja on opettanut englantia Guangzhoun yliopistossa. Hän on työskennellyt aiemmin edustajainhuoneen verotusta valmistelevassa komiteassa.

## Lähteet
3223 Forsius

**3223 Forsius** on tähtitieteilijä Yrjö Väisälän vuonna 1942 löytämä asteroidi eli pikkuplaneetta. Se on nimetty almanakantekijä Sigfrid Aronus Forsiuksen mukaan.

Kohde sijaitsee Auringosta suunnilleen 2,61&nbsp;kertaa niin kaukana kuin Maa, ja sen kierros Auringon ympäri kestää noin 4&nbsp;vuotta ja 3&nbsp;kuukautta.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidin läpimitta on noin . Pyörähdysaika akselin ympäri on . Kiertoradan eksentrisyys on  ja inklinaatio on .

## Katso myös
* Luettelo Yrjö Väisälän löytämistä asteroideista

## Lähteet
Pure (Godfleshin albumi)

**Pure** on englantilaisen industrial metal -yhtyeen Godfleshin toinen albumi, joka julkaistiin 13. huhtikuuta 1992.

## Kappalelista
# 
# 
# 
# 
# 
# 
# 
# 

### CD-painoksen bonuskappaleet
# 
# 

## Kokoonpano
* Justin Broadrick – kitara, laulu
* G. C. Green – basso
* Robert Hampson – kitara (kappaleet 1, 3, 4, 8 & 10)
* Paul Neville – kitara (kappale 9)

## Aiheesta muualla
* 
*
Murgul

**Murgul** on piirikunta Turkin Artvinin maakunnassa. Vuoden 2019 väestönlaskennassa Murgulin väkiluku oli 7&nbsp;031.

## Lähteet

## Aiheesta muualla
1680 Per Brahe

**1680 Per Brahe** on tähtitieteilijä Liisi Oterman vuonna 1942 löytämä asteroidi eli pikkuplaneetta. Löytö on tehty Turussa, ja se on nimetty Turun akatemian perustajan, ruotsalaisen kreivin mukaan.

Kohde sijaitsee Auringosta suunnilleen 2,72&nbsp;kertaa niin kaukana kuin Maa, ja sen kierros Auringon ympäri kestää noin 4,5&nbsp;vuotta.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin  ja pyörähdysaika akselin ympäri on . Eksentrisyys on , inklinaatio on , albedo on  ja magnitudi .

## Katso myös
* Luettelo Liisi Oterman löytämistä asteroideista

## Lähteet
Kaarlo Hämäläinen (nimineuvos)

**Kaarlo Hämäläinen** (21. joulukuuta 1879 Pietari – 13. elokuuta 1951 Mikkeli) oli suomalainen Sulkavan menneisyyden ja kulttuuriperinteen keräämiseen erikoistunut keräilijä ja nimineuvos. Hän oli aikanaan yksi Suomen tunnetuimpia muinaisesineiden keräilijöitä.

Kaarlo Hämäläisen Sulkavalla syntynyt isä toimi hopeaseppänä Pietarissa. Hämäläinen työskenteli 1900-luvun alussa Venäjän amiraliteetin karttaosastolla. Hänet yleni kapteeniksi saakka ja sai myös nimineuvoksen arvonimen. Ensimmäisen maailmansodan aikana Hämäläinen toimi muun muassa kuriirina. Venäjän vallankumouksen jälkeen virkansa ja säästönsä menettänyt Hämäläinen palasi isänsä kotipitäjään Sulkavalle. Hän omistautui sitten muinaistutkimukseen ja vanhojen esineiden keräilyyn. 

Hämäläinen keräsi kaikkiaan noin 3&nbsp;000 muinaisesinettä, joista vanhimmat olivat peräisin kivikaudelta. Hän lahjoitti osan esineistä Savonlinnan museoon ja Kansallismuseoon. Hämäläisen toiminnan ansiosta Sulkavalle perustettiin Savupirttimuseo, Linnavuoren alueelle perustettiin luonnonsuojelualue ja Sairalanmäelle pystytettiin Kustaan III:n sodassa kaatuneiden muistomerkki. Hämäläinen kirjoitti myös Savonlinnassa ilmestyneisiin sanomalehtiin käyttäen nimimerkkiä *Minor*.

Nimineuvos Kaarlo Hämäläisen vuonna 2011 paljastettu muistopatsas sijaitsee Sulkavan kirjaston edustalla.

## Lähteet

## Aiheesta muualla
* Kun suomalainen tapasi "salaperäisen eurooppalaisen", Suomen Kuvalehti, 11.1.1936, nro 2, s. 6, Kansalliskirjaston digitaaliset aineistot
* Tipparahoja, Suomen Kuvalehti, 11.1.1936, nro 2, s. 34, Kansalliskirjaston digitaaliset aineistot
* Suomalainen nimineuvos sir Basil Zaharoffin avustajana, Hakkapeliitta, 14.1.1936, nro 2, s. 10, Kansalliskirjaston digitaaliset aineistot
* A. V. Multia : Putkaan ja putkasta pois, Helsingin Sanomat, 23.1.1938, nro 21, s. 33, Kansalliskirjaston digitaaliset aineistot
* Suomalainen kulttuurityöntekijä, Suomen Kuvalehti, 17.6.1939, nro 24, s. 30, Kansalliskirjaston digitaaliset aineistot
* Nimineuvos Hämäläisen keräilemät muinaisesineet Olavinlinnan suojiin, Helsingin Sanomat, 28.5.1939, nro 141, s. 34, Kansalliskirjaston digitaaliset aineistot
Rudolf Tajcnár

**Rudolf Tajčnar** (17. huhtikuuta 1948 Bratislava – 2. elokuuta 2005) oli slovakialainen, Tšekkoslovakiaa edustanut jääkiekkoilija, pelipaikaltaan puolustaja. Hän saavutti Tšekkoslovakian maajoukkueessa olympialaisissa pronssia Sapporossa 1972. MM-kilpailuissa hän voitti kultaa Prahassa 1972 ja saavutti hopeaa Bernin ja Geneven kisoissa 1971.

Prahan MM-kisoissa 1972 Tajčnar teki viisi maalia ja sai kaksi syöttöpistettä. Hän teki maalin turnauksen alkupuolella ylivoimaisissa voitoissa Sveitsiä ja Länsi-Saksaa vastaan. Toisella sarjakierroksella Tšekkoslovakia voitti Ruotsin 2–0, ja tuossa ottelussa Tajčnar teki ensimmäisen maalin ja sai nelisen minuuttia myöhemmin syöttöpisteen, kun Václav Nedomanský teki toisen maalin Tajčnarin laukauksen päädyttyä maalivahdin torjunnasta hänelle. Viimeisessä ottelussaan Tšekkoslovakia voitti Suomen 8–2 ja Tajčnar teki joukkueensa viidennen ja kuudennen maalin.

Tajčnar aloitti pelaajauransa Dukla Košicessa mutta edusti huippuvuosinaan Slovan Bratislavaa. Nyrkkitappelun ja sitä seuranneen psykiatriseen hoitoon päätymisen myötä häneltä jäi pelikausi 1972–1973 kokonaan väliin, eikä hän päässyt enää tämän jälkeen pelaamaan arvokisoissa. Hänellä oli alkoholiongelma, ja siirryttyään pelaamaan Pohjois-Amerikkaan hän joutui puukotuksen uhriksi New Yorkissa vuonna 1979. Ensimmäisellä Pohjois-Amerikan-kaudellaan 1977–1978 hän voitti Maine Marinersin joukkueessa AHL:n mestaruuden, Calder Cupin. Seuraavalla kaudella hän pelasi pääasiassa PHL:n Spokane Flyersissa mutta pääsi myös kahteen pääsarja WHA:n otteluun Edmonton Oilersin joukkueessa. Vuonna 1979 hän siirtyi Sveitsiin, jossa hän pelasi kaksi kautta HC Ambrì-Piottan joukkueessa ja sen jälkeen alemmilla sarjatasoilla, joissa hän toimi myös pari kautta valmentajana.

## Lähteet
1407 Lindelöf

**1407 Lindelöf** on tähtitieteilijä Yrjö Väisälän vuonna 1936 löytämä asteroidi eli pikkuplaneetta. Se on nimetty matemaatikko Ernst Lindelöfin mukaan. Kansainvälisissä yhteyksissä asteroidin nimi voidaan kirjoittaa myös ilman *ö*-kirjainta, muodossa *Lindelof*.

Kohde sijaitsee Auringosta suunnilleen 2,76&nbsp;kertaa niin kaukana kuin Maa.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin  ja pyörähdysaika akselin ympäri on .

## Katso myös
* Luettelo Yrjö Väisälän löytämistä asteroideista

## Lähteet
Sakyō-ku

**Sakyō-ku** () on yksi Kioton kaupungin 11 suuralueesta. Se sijaitsee Kioton koillisosassa Kamojoen ja sen sivujoen Takanon varrella. Suuralueen eteläosa on urbaania aluetta, mutta pohjoisessa siihen kuuluu laajoja vuoristo- ja maaseutualueita Tanban ylängöltä. Idässä suuralue kohoaa Hieivuorelle ja rajautuu Shigan prefektuuriin. Sakyōn suuralueella on 165&nbsp;927 asukasta (joulukuussa 2020) ja sen pinta-ala on 246,77 neliökilometriä.

Sakyōn suuralue perustettiin vuonna 1929 erottamalla se Kamigyōn suuralueesta. Sen jälkeen sen alue on vähitellen laajentunut useiden kuntaliitosten kautta. Nykyisin noin 80 prosenttia suuralueen pinta-alasta on metsäistä vuoristoa. Eteläosassa lähempänä Kioton keskustaa on Kioton yliopiston kampus ja kulttuuri-instituutioita, kuten Rohm Theatre Kyōto (entinen Kyōto kaikan), Kioton kansallinen modernin taiteen museo ja Miyakomesse-tapahtumakeskus. Lähistöllä sijaitsevat myös Okazakin puisto ja Kioton eläintarha, pohjoisempana Kioton kasvitieteellinen puutarha ja Kioton kansainvälinen kokouskeskus. Kioton yliopiston lisäksi suuralueella toimivat esimerkiksi Kioton teknillinen yliopisto ja Kioton prefektuurinyliopisto.

Sakyō-kun rakennettuun kulttuuriperintöön kuuluu useita Higashiyama-vuorijonon juurelle rakennettuja historiallisia buddhalaisia temppeleitä. Suuralueen etelärajalla sijaitsee Nanzen-jin temppeli, sen pohjoispuolella Unescon maailmanperintöluetteloon valittu Ginkaku-ji eli Jishō-ji, joka tunnetaan hopeisesta paviljongistaan. Myös Shimogamo-jinjan eli Kamomioya-jinjan šintolainen pyhäkkö on maailmanperintökohde. Muita nähtävyyksiä ovat Jakkō-inin, Kurama-deran, Manshu-inin, Sanzen-inin ja Zenrin-jin temppelit sekä Heian-jingūn pyhäkkö. Hieivuoren juurella on Shugakuinin keisarillinen huvila.

Sakyōn suuraluetta palvelevat Kioton metron Karasuma-linja, Keihan-rautateiden Ōtō-linja sekä Eizan-rautateiden Eizan-päälinja ja Kurama-linja. Hieivuorelle johtaa Eizan-funikulaari, Kurama-deralle Kuramayaman funikulaari.

## Kuvia

Tiedosto:Kyoto Shimogamo-jinja Inneres Tor 1.jpg|Shimogamo-jinjan rakennuksia
Tiedosto:Kyoto Heian-jingu Großes Torii & Städtisches Kunstmuseum.jpg|Heian-jingūn torii-portti ja kaupungin taidemuseo
Tiedosto:Mt Hiei Autumn.JPG|Takanojoki ja Hieivuori
Tiedosto:Path of Philosophy (3612092773).jpg|Tetsugaku no michi
Tiedosto:Kibune Kawadoko01s5s4272.jpg|Ravintola joen päällä Kibunessa


## Lähteet

## Aiheesta muualla

* Suuralueen internetsivut
Július Haas

**Július Haas** (s. 28. syyskuuta 1948 Žilina) on slovakialainen, Tšekkoslovakiaa edustanut jääkiekkoilija, pelipaikaltaan vasen laitahyökkääjä. Hän voitti Tšekkoslovakian maajoukkueessa maailmanmestaruuden Prahan MM-kisoissa 1972 ja saavutti MM-pronssia Tukholmassa 1970.

Haas voitti alle 19-vuotiaiden Euroopan-mestaruuden vuonna 1968. Hän teki turnauksessa viisi maalia ja antoi viisi maalisyöttöä. Ensimmäisissä aikuisten MM-kilpailuissaan Tukholmassa 1970 hän teki viisi maalia ja sai kaksi syöttöpistettä yhdeksässä ottelussa. Prahan MM-kisoissa 1972 hän pelasi joukkueensa kymmenestä ottelusta viidessä. Hän keräsi tehopisteitä kuuden maalin ja kolmen syötön verran mutta suurin osa niistä tuli kahdessa ottelussa viimeiseksi sijoittunutta Sveitsiä vastaan.

Haas edusti huippuvuosinaan 1967–1977 Slovan Bratislavaa. Viimeisinä pelivuosinaan hän pelasi alemmilla sarjatasoilla ja toimi myös valmentajana.

## Lähteet
T. J. Korpi

**Toivo Johannes (Jukka) Salo**, myös **Salo-Korpi** (31. lokakuuta 1910 – 30. syyskuuta 1959 Vaasa) oli suomalainen Alavudelta kotoisin ollut kuvanveistäjä. Hänen tuotantoonsa kuului uskonnollisaiheisia puuveistoksia ja kipsimuotokuvia.

## Teoksia
* Apostoli Paavalia, evankelistoja ja Moosesta esittävät puuveistokset, Teuvan kirkko 
* Saarnastuolin puuveistokset, Varkauden pääkirkko  

## Lähteet

## Aiheesta muualla
* Heikki Asunta : Ruoveden tuntematon puunveistäjä, Suomen Kuvalehti, 29.02.1936, nro 9, s. 24, Kansalliskirjaston digitaaliset aineistot
Jan Klapáč

**Jan Klapáč** (s. 27. helmikuuta 1941 Praha) on tšekkiläinen, Tšekkoslovakiaa edustanut jääkiekkoilija, pelipaikaltaan oikea laitahyökkääjä. Hän saavutti Tšekkoslovakian maajoukkueessa olympialaisissa hopeaa Grenoblessa 1968 ja pronssia Innsbruckissa 1964. MM-kilpailuissa hän voitti kultaa Prahassa 1972 ja saavutti hopeaa Tampereella 1965 ja Ljubljanassa 1966 sekä pronssia Tukholmassa 1969 ja Moskovassa 1973.

Prahan MM-kisoissa 1972 Klapáč oli mestaruuden voittaneen Tšekkoslovakian joukkueen paras maalintekijä ja pistemies yhdessä Václav Nedomanskýn kanssa; kumpikin teki yhdeksän maalia ja sai kuusi syöttöpistettä. Klapáč pelasi samassa ketjussa Holíkin veljesten, Jaroslavin ja Jiřín kanssa. Ensimmäisen sarjakierroksen tasapeliin 3–3 päättyneessä ottelussa Neuvostoliittoa vastaan Klapáč teki joukkueensa kolmannen maalin. Toisella sarjakierroksella Sveitsiä vastaan hän teki kolme maalia ja molemmissa otteluissa Suomea vastaan kaksi maalia. Ensimmäisessä ottelussa Sveitsiä vastaan hän teki joukkueensa avausmaalin.

Klapáč siirtyi vuonna 1960 Dynamo Karlovy Varysta Dukla Jihlavaan, jota hän edusti 15 vuotta ja jossa hän voitti seitsemän Tšekkoslovakian mestaruutta: vuosina 1967–1972 ja 1974. Hän oli sarjan paras pistemies kaudella 1964–1965 ja paras maalintekijä kaudella 1965–1966.

Klapáč valittiin Tšekin jääkiekkoilun kunniagalleriaan vuonna 2010. Hänen veljensä Miroslav Klapáč pelasi jääkiekkoa Tšekkoslovakian pääsarjassa ja maajoukkueessa. Hänen lapsenlapsensa Ester Ledecká voitti olympiakultaa alppihiihdossa ja lumilautailussa.

## Lähteet
2898 Neuvo

**2898 Neuvo** on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty Väisälän lapsenlapsen Yrjö Neuvon mukaan.

Kohde sijaitsee Auringosta suunnilleen 2,56&nbsp;kertaa niin kaukana kuin Maa, ja sen kierros Auringon ympäri kestää noin 4&nbsp;vuotta ja 1&nbsp;kuukauden.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidin läpimitta on noin . Pyörähdysaika akselin ympäri on . Kiertoradan eksentrisyys on  ja inklinaatio on .

## Katso myös
* Luettelo Yrjö Väisälän löytämistä asteroideista

## Lähteet
Selfless

**Selfless** on englantilaisen industrial metal -yhtyeen Godfleshin kolmas albumi, joka julkaistiin 26. syyskuuta 1994.

## Kappalelista
# 
# 
# 
# 
# 
# 
# 
# 
# 
# 
# 

## Aiheesta muualla
* 
*
Nojonen

**Nojonen** on sukunimi, joka on muun muassa seuraavilla suomalaisilla henkilöillä:

*Aarre Nojonen (1926–1977), toimittaja ja ulkomaankirjeenvaihtaja
*Liisa Nojonen (s. 1949), tanssipedagogi ja koreografi
*Matti Nojonen (s. 1967), Kiina-asiantuntija ja Lapin yliopiston Kiinan yhteiskunnan ja kulttuurin professori
*Uolevi Nojonen (1939–2021), lasten- ja nuortenkirjailija
Cavallini & Shrty

**Cavallini & Shrty** on helsinkiläinen hip hop -duo, joka yhdistelee musiikissaan R&B:ta, Afroa ja melodista trappia. Duon kappaleessa ”16v” on mukana Gettomasa.

Cavallini & Shrty levytti aiemmin Monsp Recordsilla ja julkaisi vuonna 2018 EP:n *Afro finska*. Duo kiinnitettiin PME Recordsille syksyllä 2018, ja marraskuussa 2018 julkaistiin duon toinen EP *Vaihost sisää*. Ensialbumi *10/10* julkaistiin helmikuussa 2020.

## Cavallinin rikossyyte
Cavallini eli oikealta nimeltään **Mohamud Yahue Mahdi** on Helsingin käräjäoikeudessa asetettu syytteeseen tapon yrityksestä. Syytteen mukaan katujengi on yrittänyt tappaa espoolaisjengi L-Cityn jäseniä. Syytteen mukaan Cavallini ja muut jäsenet olivat ampuneet aseella noin kymmenen laukausta kohti omakotitaloa, jossa oli juhlat. Tapon yrityksen lisäksi Cavallinia syytetään myös ampuma-aserikoksesta, törkeästä ryöstöstä, törkeästä vapaudenriistosta, huumausainerikoksesta ja törkeästä henkeen tai terveyteen kohdistuvan rikoksen valmistelusta. Hänelle vaaditaan teoista seitsemää vuotta vankeutta.

Cavallini suunnitteli väkivaltaista iskua Helsingin ravintola Kaivohuoneelle vuoden 2021 lokakuussa. Mukana suunnittelussa oli muitakin helsinkiläisjengiläisiä. Iskun kohteena oli espoolainen jengi ja sen johtohahmona pidetty räppäri. 26-vuotias Mahdi Mohamud tuomittiin 31. toukokuuta 2022 yhdeksän vuoden ehdottomaan vankeuteen. Tuomio tuli tapon yrityksestä, ampuma-aserikoksesta, törkeästä ryöstöstä, törkeästä vapaudenriistosta, huumausainerikoksesta ja törkeän henkeen tai terveyteen kohdistuvan rikoksen valmistelusta. Oikeus kovensi tuomioita, koska rikokset oli tehty osana järjestäytynyttä rikollisryhmää.

## Katso myös

* L-City
* Suomen katujengit

## Lähteet
Nuubianpehmytkilpikonna

**Nuubianpehmytkilpikonna** (*Cyclanorbis elegans*) on pehmeäkilpikonniin kuuluva matelijalaji. Lajia tavataan uhanalaisena Länsi- ja Keski-Afrikasta. 

## Koko ja ulkonäkö
Nuubianpehmytkilpikonnan kilven pituus voi suurimmillaan olla 70 cm ja laji voi painaa 20 kg. Koiraat ovat hieman naaraita suurempia. Lajin kilpi on sileä, lukuun ottamatta niskan harjanteita, ja väriltään oliivinruskea. Sen reunoilla on keltaisia täpliä. Lajin pää ja raajat ovat väriltään vihertävän ruskeat. Pää on melko pienikokoinen ja sieraimet ovat suuret.

## Levinneisyys ja elinympäristö
Nuubianpehmytkilpikonnaa tavataan laikuttaisesti Ghanasta itään Sudanin ja Etelä-Sudaniin. Lajin elinympäristöä ovat suuret hitaasti virtaavat mutapohjaiset joet kuten Niger, Oti ja Niili. Sitä tavataan myös soilta. Nuubianpehmytkilpikonna luokitellaan äärimmäisen uhanalaiseksi. Kannan kokoa ei ole arvioitu, mutta laji on todennäköisesti erittäin harvinainen ja kannan kehityssuunta on laskeva. Suurimmat uhat nuubianpehmytkilpikonnakannalle ovat pyydystäminen ravinnoksi ja elinympäristön häviäminen saastumisen ja patojen rakentamisen vuoksi.

## Lähteet
Amazonianliuskemuura

**Amazonianliuskemuura** (*Myrmelastes rufifacies*) on puumuurien heimoon kuuluva varpuslintu.

Amazonianliuskemuuraa tavataan Brasiliassa Amazoniassa, ja sen levinneisyysalueen pinta-ala on noin 671&nbsp;000 km2. Laajan levinneisyysalueen ja vakaan kannankehityksen turvin laji on luokiteltu elinvoimaiseksi.

## Lähteet
Kulosaaren suojeluskunta

**Kulosaaren suojeluskunta** oli Kulosaaren kunnassa ja koko nykyisen Itä-Helsingin alueella 1918‒1944 toiminut suojeluskunta. Järjestön toimintaympäristöön kuuluivat Kulosaaren lisäksi muun muassa Herttoniemi, Laajasalo ja Mellunmäki. 

Kulosaaressa aloitettiin syksyllä 1917 suojeluskuntatyö ja sen seurauksena perustettiin Kulosaaren suojeluskunta huhtikuussa 1918. Suojeluskunnan aselaji oli jalkaväki ja koulutuksessa keskityttiin kiväärin taistelukäsittelyyn. Suojeluskuntatoiminnassa oli mukana valtaosa huvilan omistajista saarella. Se hankki myös käyttöönsä lääkintäkalustoa.  

Kun Kulosaaren suojeluskunta lakkautettiin vuonna 1944, sen omaisuus siirtyi Kulosaaren kotiseuturahaston säätiölle. Samalla siirtyi myös Kulosaarentie 37:n hallirakennus, jonka suojeluskunta oli ostanut vuonna 1940 kunnalta. Rakennusta käytettiin muun muassa ampumaharjoituksiin.  

## Lähteet

## Kirjallisuutta
*
1928 Summa

**1928 Summa** on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Talvisodan taistelupaikkaan liittyvän nimen valintaan vaikutti se, että Väisälän assistenttina toiminut Rafael Suvanto kaatui sodassa vuonna 1940 – ei kuitenkaan Summassa, vaan Kärstilänjärvellä.

Kohde sijaitsee Auringosta suunnilleen 2,48&nbsp;kertaa niin kaukana kuin Maa.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin  ja pyörähdysaika akselin ympäri on .

## Katso myös
* Luettelo Yrjö Väisälän löytämistä asteroideista

## Lähteet
Isoliuskemuura

**Isoliuskemuura** (*Myrmelastes caurensis*) on puumuurien heimoon kuuluva varpuslintu.

Isoliuskemuuraa tavataan Brasiliassa ja Venezuelassa, ja sen levinneisyysalueen pinta-ala on noin 323&nbsp;000 km2. Laji on vähenemässä elinympäristöjen tuhoutumisen vuoksi, mutta laajan levinneisyysalueen turvin se on kuitenkin luokiteltu elinvoimaiseksi.

## Lähteet
806 Gyldénia

**806 Gyldénia** on saksalaisen tähtitieteilijän Max Wolfin vuonna 1915 löytämä asteroidi eli pikkuplaneetta. Se on nimetty suomalaissyntyisen tähtitieteilijän Hugo Gyldénin mukaan. Kansainvälisissä yhteyksissä asteroidin nimi voidaan kirjoittaa myös tarkkeettomassa muodossa *Gyldenia*.

Gyldénian likimääräinen läpimitta on 33&nbsp;kilometriä. Kohde sijaitsee Auringosta suunnilleen 3,21&nbsp;kertaa niin kaukana kuin Maa, ja sen kierros Auringon ympäri kestää 5&nbsp;vuotta ja 9&nbsp;kuukautta.

## Lähteet
Jäminkipohja

**Jäminkipohja** on kylä Ruovedellä. Jäminkipohja sijaitsee 12 kilometriä Ruoveden keskustasta ja 65 kilometriä Tampereelta. Jäminkipohjan kautta kulkee kantatie 66.

Jäminkipohjan kylän keskiössä oli 1942 perustettu Pohjan Sahan nimellä toiminut sahayritys, joka työllisti 350 henkilöä vuonna 1972. Saha kuitenkin tuhoutui tulipalossa vuonna 1979, ja uusi saharakennus päätettiin rakentaa Jäminkipohjan sijaan Vilppulaan.

## Jäminkipohja kulttuurissa
Jussi & The Boysin kappaleessa *Valtatie 66* mainitaan Jäminkipohja.

Yleisradio ja Suomen elokuvasäätiö toteuttivat lyhyelokuvan, jonka tapahtumat sijoittuivat Jäminkipohjaan. Lyhytelokuva julkaistiin vuonna 2012 ja sen nimi on *Jäminkipohja*. Se kertoo teini-ikäisestä pojasta ja hänen perheestään, jotka muuttavat Helsingistä maalle ja alkavat viljelijöiksi.

## Lähteet
Joël Robuchon

**Joël Robuchon** (7. huhtikuuta 1945 Poitiers – 6. elokuuta 2018 Geneve) oli ranskalainen kokki.

Robuchon meni alun perin pappisseminaariin, mutta löysi kutsumuksensa ruoanlaitosta ja kiersi nuorena aikuisena tutustumassa paikallisiin keittiöihin eri puolilla Ranskaa. Erityisesti nouvelle cuisine -tyyli teki häneen vaikutuksen. Robuchonin perustamia ravintoloita on eri puolilla maailmaa New Yorkista Shanghaihin. Hän sai ravintoloillaan ennätysmäärän Michelin-tähtiä, joita eräässä vaiheessa oli yli kolmekymmentä. Ensimmäinen Robuchonin Pariisiin perustama ravintola Jamin sai kolme Michelin-tähteä ennätyksellisessä kolmen vuoden ajassa avaamisensa (1981) jälkeen. Vuoden 1990 Gault Millau -ravintolaopas nimesi Robuchonin yhdeksi "vuosisadan kokeista" Paul Bocusen, Frédy Girardet'n ja Eckart Witzigmannin rinnalla.  

Robuchon kuoli haimasyöpään 73-vuotiaana. Leskeksi jäi Janine Pallix, jonka kanssa Robuchon oli ollut naimisissa vuodesta 1966. Pariskunta sai kaksi lasta: Sophie-tyttären ja Louis-pojan, jotka molemmat ovat myös suuntautuneet ravintola-alalle.

## Lähteet
Emilia Uggla

**Emilia** (myös **Emilie**) **Maria Sofia Uggla** (24. helmikuuta 1819 Karlstad – 15. helmikuuta 1855 Mellerud) oli ruotsalainen pianisti ja laulaja. Hän oli yksi ensimmäisistä kansallisia kiertueita tehneistä ruotsalaispianisteista.

Uggla syntyi perheensä seitsemästä lapsesta vanhimpana. Hänen isänsä oli kapteeni ja äitinsä tuomarin, kauppiaan tytär. Uggla sai todennäköisesti musiikkikasvatusta kotonaan ja suoritti opintoja lisäksi Olof Willmanin johdolla. Hän sai myös balettiopetusta Anders Selinderiltä. Ensimmäisen kerran Uggla esiintyi julkisessa konsertissa vuonna 1831. Hän kiersi 11–23-vuotiaana ensin Ruotsissa, sitten myös muissa läheisissä maissa. Uggla sisällytti ohjelmistoonsa sekä pianokappaleita että lauluja ja esitti myös muiden kanssa kamarimusiikkikappaleita. Ugglan seurana kiertueilla oli hänen isänsä ja usein siskonsa Aspasia, joka myös esiintyi laulajana.

Kesällä 1838 Uggla matkusti Suomeen, jossa piti konsertteja Turussa ja Helsingissä. Kiertue jatkui Pietariin, jossa Uggla pysyi kevääseen 1840 saakka. Hän esiintyi myös keisarillisen Venäjän hoville. Palattuaan Ruotsiin Uggla jatkoi julkista esiintymistä parin vuoden ajan. Sittemmin hän työskenteli kotiopettajana ja sai kuusi lasta mentyään vuonna 1847 naimisiin Theodor Ugglan kanssa. Vuonna 1855 hän kuoli komplisoituneen synnytyksen jälkeen.

## Lähteet
Pawłowiczki

**Pawłowiczki** (*Gmina Pawłowiczki*; ) on maalaiskunta Kędzierzyn-Koźlen piirikunnassa Puolassa. Sen väkiluku oli vuoden 2019 lopussa 7&nbsp;426. Kunnan keskus on  Pawłowiczkin kylä.

Pawłowiczkin kunta luotiin 1975 yhdistämällä siihenastiset Pawłowiczkin ja Gościęcinin kunnat.

Kylät Pawłowiczkin kunnassa ovat Borzysławice, Chrósty, Dobieszów, Dobrosławice, Gościęcin, Grodzisko, Grudynia Mała, Grudynia Wielka, Jakubowice, Karchów, Kózki, Ligota Wielka, Maciowakrze, Milice, Mierzęcin, Naczęsławice, Ostrożnica, Pawłowiczki, Przedborowice, Radoszowy, Trawniki, Ucieszków sekä Urbanowice. Se rajautuu Baborówin, Głogówekin, Głubczycen, Polska Cerekiewin ja Reńska Wieśin kuntiin. Pawłowiczkin pinta-alasta noin 89&nbsp;prosenttia on maatalousmaata ja noin viisi prosenttia metsää.

Vuoden 2019 lopussa 50,6&nbsp;prosenttia Pawłowiczkin asukkaista oli naispuolisia ja 49,4&nbsp;prosenttia miespuolisia. Alle 18-vuotiaat muodostivat 15,9&nbsp;prosenttia kunnan väestöstä, työikäiset 64,1&nbsp;prosenttia ja eläkeikäiset 20&nbsp;prosenttia väestön keski-iän ollessa 42,1&nbsp;vuotta. Vuonna 2019 Pawłowiczkin kunnassa syntyi 56&nbsp;lasta. Puolan vuoden 2011 väestönlaskennassa kunnan väestöstä 18,6&nbsp;prosenttia oli saksalaisia.

## Lähteet

## Aiheesta muualla

* Gmina Wiejska Pawłowiczki Opolen tilastokeskus.
Jendrik Sigwart

**Jendrik Sigwart** (s. 27. elokuuta 1994 Hampuri, Saksa), tunnettu paremmin taiteilijanimellään **Jendrik**, on saksalainen laulaja. Hän edusti Saksaa kappaleella "I Don’t Feel Hate" vuoden 2021 Eurovision laulukilpailussa Rotterdamissa. Finaalissa hän saavutti 25. sijan ja sai kolme pistettä.

## Nuoruus ja ura
Sigwart varttui Hampurissa ja hänellä on neljä sisarusta. Teini-ikäisenä Sigwart opetteli pianon ja kitaran soittoa ja opiskeli musikaalinäyttelemistä *Hochschule Osnabrück* -yliopiston musiikkikoulussa. Ollessaan vielä opiskelijana, hän esiintyi useissa musikaaleissa. Sigwart on muun muassa esiintynyt musikaalien *[[My Fair Lady]]*, *[[Hairspray (musikaali)|Hairspray]]* ja *Peter Pan* saksalaisissa tuotannoissa. Sigwart tekee myös omia kappaleita ja julkaisee niitä Youtube-palveluun. Hänen ensimmäinen singlensä nimeltä "Dibdibidi" julkaistiin vuonna 2016. Sigwart kertoo erityisesti ukulelen olevan tärkeä osa hänen musiikkiaan. 

## Diskografia

### Singlet

## Lähteet
Eric Lander

**Eric Lander** (s. 3. helmikuuta 1957) on yhdysvaltalainen perinnöllisyystieteilijä, solubiologi ja matemaatikko, jonka Joe Biden nimitti hallituksensa tiedeneuvonantajaksi virkakautensa alussa 2021. Tiedeneuvonantaja nostettiin hallituksen jäseneksi ensimmäistä kertaa.

Lander oli keskeinen tutkija vuonna 2003 päättyneessä Human Genome Projectissa, joka kartoitti ihmisen geeniperimän. Hän on kehittänyt menetelmiä, joilla voidaan tutkia usean geenin aiheuttamia sairauksia kuten diabetesta, skitsofreniaa ja Alzheimerin tautia.

Landerilla on biologian professorin virka sekä Harvardin yliopistossa että Massachusetts Institute of Technologyssä (MIT), ja hän johtaa MIT:n ja Harvardin yhteistä Broad-instituuttia. Hän väitteli matematiikasta Oxfordin yliopistossa vuonna 1981 Rhodes-stipendiaattina, ja opetti taloustiedettä Harvardissa 1980-luvulla.

## Lähteet
Emil Björkell

**Karl Fredrik Emil Björkell** (20. kesäkuuta 1863 – 2. syyskuuta 1949) oli suomalainen toimitusjohtaja ja taiteen kerääjä.

Emil Björkell perusti vuonna 1891 maatalouskoneita myyneen toiminimen, jonka hän myi vuonna 1899 Agros Oy:lle. Vuonna 1897 hän perusti teknillisen kemian alalla toimineen *Emil Björkells Tekniska Fabrik*-toiminimen. Helsingissä Unioninkatu 17:ssa toiminut tehdas valmisti spriilakkoja, polituuria ja muita teknillisen kemian tuotteita. Vuonna 1904 valmistusohjelmaan tulivat öljymaalit ja yritys alkoi harjoittaa myös tuontikauppaa. Samana vuonna Björkell myi yrityksen Albert Edward Campbellille (1865–1930). Yritys toimi Helsingissä aina vuoteen 1928 saakka, jolloin uusi omistaja D. Winter & Co Oy siirsi tuotannon Tampereen lähelle Epilään.

Emil Björkell oli sitten vuosina 1916–1918 *Julius Björkells Litografiska Tryckeri Ab* kirjapainoyrityksen toimitusjohtajana. Hän omisti 1908 perustetun ja 1916 osakeyhtiöksi muutetun yrityksen yhdessä veljensä Ernst Julius Björkellin (1869–1957) kanssa. Yrityksellä oli kivipaino ja myöhemmin myös offset- ja kirjapaino Vaasassa Kauppapuistikko 25:ssä. Kirjapaino painoi vuonna 1918 ns. Vaasan mallin postimerkit, Vaasan senaatin liikkeellelaskemat 25, 100 ja 500 markan setelit ja lisäksi muun muassa osakekirjoja. Vuonna 1918 G. A. Serlachius Oy:n omistama *Ab P. J. Bögelund Kartongfabrik Oy* osti kirjapainoyrityksen jonka nimeksi muuttui 1928 *Ab Lito-Björkell Oy*. Tämä yhtiö myytiin 1936 Ab F. Tilgmann Oy:lle ja vuonna 1970 Lito-Björkell Oy fuusioitiin Oy Tilgmann Ab:hen.

Emil Björkell keräsi taidetta ja hänen kokoelmaansa kuului muun muassa Peter Clodt von Jürgensburgin hevospatsas, Rembrandtin Kristuksen syntymää esittänyt radeeraus ja yksi Antoon van Dyckin maalaus. Van Dyckin taulun italiankielisen omistuskirjoituksen käänsi suomen ja ruotsin kielelle Björkellin ystäväpiiriin kuulunut runoilija Eino Leino. Björkell harrasti myös itse maalausta ja hänen mieliaiheinaan olivat hevoset. 

## Lähteet
Eduard Steuermann

**Eduard Steuermann** (18. kesäkuuta 1892 Sambir – 11. marraskuuta 1964 New York) oli itävaltalaissyntyinen, Yhdysvalloissa vuodesta 1938 asunut pianisti ja säveltäjä. Hän erikoistui oman aikansa musiikin tulkitsemiseen.

Steuermann opiskeli pianonsoittoa Vilém Kurzin ja Ferruccio Busonin johdolla. Busonin ehdotuksesta hän aloitti musiikin teorian ja sävellyksen opiskelun Arnold Schönbergin johdolla. Tämä johti Schönbergin kuolemaan (1951) saakka kestäneen ystävyyssuhteen muodostumiseen. Steuermann muutti Wieniin vuonna 1918 ja työskenteli siellä vuoteen 1935 opettajana sekä esiintyjänä. Hän piti ensimmäisen Yhdysvalloissa järjestämänsä resitaalin vuonna 1937, muutti maahan 1938 ja sai sen kansalaisuuden vuonna 1944.

Steuermann kantaesitti vuodesta 1912 alkaen kaikki Schönbergin pianoteokset ja osallistui myös tämän kamari- ja orkesterimusiikkiteosten kantaesityksiin. Vuonna 1944 hän kantaesitti Leopold Stokowskin johdolla Schönbergin pianokonserton. Steuermann esitti myös muiden Schönbergin piireihin kuuluneiden säveltäjien teoksia Euroopassa ja Yhdysvalloissa sellaisten kapellimestarien kuin Ernest Ansermet'n, Fritz Buschin, Otto Klempererin, Artur Rodzinskin ja Hermann Scherchenin johdolla. Steuermannin omiin, yleensä kaksitoistasäveljärjestelmällä laadittuihin sävellyksiin kuuluvat sonaatti ja sarja pianolle, pianotrio, lauluja, jousikvartettoja ja Improvisaatio ja allegro viululle ja pianolle. Steuermann teki opetustyötä monissa eri oppilaitoksissa, kuten Juilliard School of Musicissa.

Steuermannin johdolla opiskelivat muiden muassa Lorin Hollander, Howard Lebow, Moura Lympany, Russell Sherman ja Irwin Freundlich. Näyttelijä Salka Viertel oli Steuermannin sisko.

## Lähteet
Esa Laurema

**Esa Markus Laurema** (11. tammikuuta 1950 Helsinki – 23. syyskuuta 2010 Espoo) oli suomalainen kuvanveistäjä ja valotaiteilija. Laurema oli Kuvanveistäjäliiton ja Taidemaalariliiton varsinainen jäsen. Laurema valmistui insinööriksi vuonna 1974, mutta oli aloittanut taiteellisen työnsä jo vuonna 1968. Taiteilijana hän oli itseoppinut.

Esa Laurema oli yksi taiteilijaseura Dimension perustajajäseniä.

## Julkisia teoksia

Laurema on tehnyt sekä staattisia että kineettisiä teoksia. Espoossa Nöykkiön koulun pihalla on vuonna 1987 paljastettu kineettinen valoteos *Valoprisma*. Teoksen huipulla olevassa kaksimetrisessä yläosassa osassa on käytetty polykarbonaattia ja LED-valoja. Valo-osan tekninen kunnostus valmistui vuonna 2010 ja se asennettiin takaisin paikoilleen marraskuun 2010 alussa, vajaat kaksi kuukautta Laureman kuoleman jälkeen.

Vantaan Myyrmäessä, vuonna 1987 Imatran Voiman pääkonttoriksi valmistuneen toimitalon sisäpihalla on Laureman suunnittelema kineettinen valoteos *Itä ja länsi*. Teos valmistui vuonna 1990. 

Sisätiloissa olevia teoksia on muun muassa staattinen konstruktio *Riippusilta*, joka paljastettiin Siilinjärven kunnankirjastossa vuonna 1986. Laureman kineettinen valoteos oli Suomen paviljongissa EXPO '92 -näyttelyssä Espanjan Sevillassa vuonna 1992.

Tampereen ammattikorkeakoulussa julkaistussa valotaidetta, sen historiaa ja nykyilmaisua opinnäytetyössään tutkinut Jenni Salovaara luonnehtii Laureman taidetta tilainstallaatioiksi, joissa valon sävyt ovat voimakkaita ja vaihtuvat hitaasti. Laurema kertoi haluavansa veistostensa muistuttavan orgaanisia systeemejä, ja siksi hän haluaa niiden sisältävän edes pieniä virheitä. 

## Lähteet

## Aiheesta muualla
* Esa Laurema Kuvataiteilijamatrikkelissa
Mayar Sherif

**Mayar Sherif Ahmed Abdelaziz** (s. 5. toukokuuta 1996 Kairo) on egyptiläinen tennispelaaja. Parhaimmillaan hän on ollut kaksinpelissä WTA-listan sijalla 128 marraskuussa 2020 ja nelinpelissä sijalla 189 marraskuussa 2020. Hän on kaikkien aikojen korkeimman listasijoituksen saavuttanut egyptiläinen naispelaaja.

Sherif aloitti kauden 2019 ilman WTA-rankingia. Kauden päättyessä hän eteni maailmanlistalla 200 parhaan joukkoon voitettuaan 71 ottelua ITF-turnauksissa. Sherif pelasi ensimmäisen kerran WTA-turnauksen pääsarjassa vuoden 2020 Prahan avoimissa. Ranskan avoimissa 2020 hänestä tuli ensimmäinen egyptiläinen, joka pelaa Ranskan avointen naisten pääsarjassa. Hän eteni pääsarjaan karsintojen kautta. Hän hävisi ensimmäisen kierroksen ottelun turnauksessa toiseksi sijoitetulle Karolína Plíškoválle, vaikka voittikin avauserän.

## Lähteet

## Aiheesta muualla
*
*
Alessandro Taverna

**Alessandro Taverna** (s. 1983 Venetsia) on italialainen pianisti.

Tavernan opettajia olivat Laura Candiago Ferrari, Franco Scala, Leonid Margarius, Boris Petrušanski, Louis Lortie, Sergio Perticaroli ja Arie Vardi. Taverna on itse opettanut Triestessä ja Portogruarossa. Hän on saanut urallaan monia palkintoja eri kilpailuissa, kuten Leedsin kansainvälisessä pianokilpailussa ja kansainvälisessä Ferruccio Busoni -pianokilpailussa.

Taverna on esiintynyt sellaisten kapellimestarien kuin Lorin Maazelin, Riccardo Chaillyn, Fabio Luisin, Daniel Hardingin, Michele Mariottin, Reinhard Goebelin, Thierry Fischerin, Michael Guttmanin, Claus Peter Florin, Roland Böerin ja Joshua Weilersteinin johdolla. Taverna on tehnyt levytyksiä SOMM- ja Sony Classical -levymerkeille.

## Lähteet
1723 Klemola

**1723 Klemola** on tähtitieteilijä Yrjö Väisälän vuonna 1936 löytämä asteroidi eli pikkuplaneetta. Se on nimetty Turun Ursan perustajajäsenen Irja Klemolan mukaan.

Kohde sijaitsee Auringosta suunnilleen 3,01&nbsp;kertaa niin kaukana kuin Maa, ja sen kierros Auringon ympäri kestää noin 5&nbsp;vuotta ja 3&nbsp;kuukautta.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin  ja pyörähdysaika akselin ympäri on . Albedo on  ja magnitudi .

## Katso myös
* Luettelo Yrjö Väisälän löytämistä asteroideista

## Lähteet
Essexin piirikunta (Vermont)

**Essexin piirikunta** () on Yhdysvaltojen Vermontin osavaltiossa sijaitseva piirikunta. Sen väkiluku oli 6&nbsp;163 vuonna 2019. Piirikunnan väkiluvultaan suurin asutuskeskus on Island Pondin kunta. Piirikunta on perustettu vuonna 1800.

## Lähteet

## Aiheesta muualla
Franklinin piirikunta (Vermont)

**Franklinin piirikunta** () on Yhdysvaltojen Vermontin osavaltiossa sijaitseva piirikunta. Sen väkiluku oli 49&nbsp;402 vuonna 2019. Piirikunnan hallintokeskus on St. Albansin kaupunki. Piirikunta perustettiin vuonna 1796.

## Lähteet

## Aiheesta muualla
Talvisodan pommitukset Vaasassa

**Talvisodan pommitukset [[Vaasa|Vaasassa]]** oli osa Neuvostoliiton pyrkimystä painostaa paremmat rauhanehdot sodan päättyessä. Vaasa oli ainoana isona kaupunkina pommitusten pääkohde Etelä-Pohjanmaalla. Pommeja pudotettiin kuutena päivänä yhteensä 82 pommikoneella. Joulukuussa 1939 oli kolme pommitusta, tammikuussa 1940 kaksi ja helmikuussa yksi. Pommitusten yhteydessä pudotettiin noin 800 pommia.

## Pommitukset

### 19.12.1939
Pommituksiin osallistui kuusi Tupolev SB-2 konetta, jotka lähtivät Pohjois-Virosta Sinalepan tukikohdasta kohteena Vaasan satama. 

### 29.12.1939
Seitsemän pommikonetta pudotti 1000 - 1500 metrin lentokorkeudelta kantakaupungin, Vöyrin kaupunginosan ja rautatieaseman alueelle 35 - 40 räjähdyspommia. Hyökkäyksessä kuoli 4 ihmistä. 

### 31.12.1939
Uudenvuoden aattona 31 pommikonetta pudotti 260 pommia kohteenaan Vaasan tehtaat. Pommeista 22 oli  suutaria. Hyökkäyksessä kuoli 6 ihmistä. Pommitus aiheutti seitsemän tulipaloa ja 13 taloa sortui.

### 12.1.1940
Pommituksiin osallistui kymmenen konetta kahdessa aallossa. Kaksi päivää aikaisemmin saapunut ilmatorjuntajaos sai aikaan sen, että koneet pysyttelivät korkealla, ensimmäinen aalto 3500 metrin korkeudella ja toinen 5000 metrin. Pommeja tiputettiin 95 ja kuolleita oli yksi. 

### 14.1.1940
Vaasan pahin pommitus koettiin 14.1.1940, jolloin 28 pommikonetta pudotti 220 pommia. Eniten pommeja tuli Kirkkopuistikon ja Koulukadun sekä ratapihan alueelle. Kuolleita oli 11.

### 17.2.1940
Viimeinen pommitus kolmella koneella suuntautui Vaskiluodon alueelle, jonne pudotettiin muutama pommi. Merkittäviä vahinkoa ei syntynyt.

## Lähteet

## Aiheesta muualla